**Nu te mai da fată mare !**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu te mai da fată mare!

Nu te mai da fată mare!

Cu mine nu ţine,

Eu nu-s casă de marcat

Să iei bon de la mine.

Îmi vorbeşti mie de morală?

De legi creştine?

Prea bine,

Uită-te la tine!

Porţi fuste mini

Şi pantofi cu toc

Şi buzele tale

Eclipsează macul pe loc.

Ştiu, eşti emancipată

Studentă manierată,

Dar... cu fetele tale

O faci lată.

Ai carte?

Şi ce faci cu ea

Când nu ştii să faci o cafea?

Îmi vorbeşti mie de Kant?

Noaptea el vine din carte

Cu mine ia parte,

La masă,

Când dezbrăcăm o Grasă

Şi pe sora ei

Numită Jidvei.

Vorbesc cu el toate cele

De ape, de foc şi de stele

Şi lui îi se pare ciudat

Că tu citeşti neîncetat.

Dar despre viaţă tu ce ştii?

De spălat, de făcut copii?

Morala te îndepărtează

De cele lumeşti?

Doamne, cum poţi să trăieşti?

Te uiţi mirată la mine

Şi nu-ţi convine

Că eu citesc, bizar,

Revistele din bazar.

Ai carte?

Şi ce faci cu ea

Când tu nu ştii să faci o cafea?

Îţi place metafora grea?

Ia o ţuică si bea!

Şi să vezi cum mii de stele

Pleacă din gene rebele

Pe obrazu-mi agale

Coboară-n palmele tale

Ca fulgi ai iubirii, de nea,

Căzuţi din inima mea.

Apoi ce faci cu ramura ta

Îmbrăcată-n lacrima mea

De nu ştii sa faci o cafea?

Aşa că nu te mai da fată mare!

Cu mine nu ţine,

Eu nu-s casă de marcat

Să iei bon de la mine.

Ştiu, ţi-e ruşine

Că răsfoiesc PLAYBOY,

Dar dacă erai aici

Răsfoiam amândoi!